Tenno Teets

Tenno Teets (26. oktoober 1931 Tallinn – 31. mai 2003) oli eesti põllumajandustegelane.

1949. aastal lõpetas ta Tallinna 10. Keskkooli. 1954. aastal lõpetas Eesti Põllumajanduse Akadeemia agronoomina.Eesti Maaülikool. Vilistlaste nimekirjad. 1954. a. lõpetajad

Töötas 1950. aastatel Saaremaal algul agronoomina, seejärel kolhoosi esimehena. 1961. aastast kolis Rapla rajooni, töötas algul kolhoosi Tee Kommunismile agronoomina, 1962. aastal valiti sama kolhoosi esimeheks. Aastatel 1965–1966 töötas ta ühtlasi Valtu 8-klassilise kooli õpetajana.

1971. aastal, pärast kolhoosi Tee Kommunismile ühinemist kolhoosiga Võit sai temast kolhooside ühinemisel moodustatud Valtu kolhoosi esimees ja ta töötas Valtu kolhoosi esimehena kuni kolhoosi likvideerimiseni 1991. aastal. Seejärel oli Valtu põllumajandusliku osaühistu esimees.

1988. aastal oli üks Rahvarinde asutajatest ja valiti Rahvarinde volikogu liikmeks. 1989. aastal oli ta üks Balti keti korraldamise juhtidest RaplamaalBalti keti tammede mälestuskivi avamine Raplas ning samal aastal valiti ta Rapla maakonna volikogu liikmeks.Karl Õunapuu. Rapla rajoonist Rapla maakonnaks 1990. aastal oli ta üks Eesti Maa-Keskerakonna algatajatest, hiljem kuulus Eesti Maarahva Erakonda.

Aastatel 1996–2002 oli ta Kehtna vallavolikogu liige ja juhtis erinevatel aegadel volikogus keskkonnakaitsekomisjoni ja heakorrakomisjoni.Vabariigi Valimiskomisjon. Valimiste arhiivValla Vaatleja, 12. oktoober 2002

2003. aastal avaldas ta Maalehe intervjuus pettumust Eesti põllumajanduse suhtes ning nimetas kindlameelseid kolhoosiesimehi rahva teenriteks. Samas intervjuus iseloomustab ta ennast Eesti-meelsena.

Tenno Teetsile on Kaereperes püstitatud mälestuskivi.Viio Aitsam. Isepäise kolhoosiesimehe sada minutit. Maaleht, 25. november 2011Google Plus. Majandijuht Tenno Teetsi (1931–2003) mälestusmärk

Tunnustus
1982 – Eesti NSV teeneline agronoom

Viited

Välislingid
DVD "Tenno Teetsi lugu" (2011)
Rahvusarhiivi fotode andmebaas. Valtu kolhoosi esimees Tenno Teets
Haud Rapla kalmistul

Kategooria:Eesti põllumajandustegelased
Kategooria:Tallinna Nõmme Gümnaasiumi vilistlased
Kategooria:Eesti Maaülikooli agronoomiateaduskonna vilistlased‎
Kategooria:Eesti NSV teenelised agronoomid
Kategooria:Rapla kalmistule maetud
Kategooria:Sündinud 1931
Kategooria:Surnud 2003